בתחרות שנערכה בחיפה בפברואר 1954 קבעה פולונסקי שיא ישראלי חדש בזריקת דיסקוס בתוצאה של 38.15 מטר.
בתחרויות האתלטיקה של המכביה החמישית שנערכו בשנת 1957 זכתה פולונסקי במדליית כסף בזריקת דיסקוס בתוצאה של 33.05 מטר, אחרי א. קיין מבריטניה (33.91 מטר) ולפני רות רחמן מישראל (30.35 מטר).
פולונסקי בעלת תואר ד"ר בחינוך גופני מארצות הברית. עבדה תחילה בהוראה במכללה בארצות הברית ואחר כך במכון וינגייט ולאחר מכן במשך כ־30 שנים הייתה סגנית מנהל המכללה לחינוך גופני ולספורט ע"ש זינמן במכון וינגייט ומרכזת המגמה לחינוך מיוחד במכללה. היא ארגנה ולימדה את המסלול הראשון בארץ לחינוך גופני לאוכלוסיות בעלות צרכים מיוחדים. פרסמה את ספר הלימוד הראשון בתחום, ופעלה לארגון תחרויות הספיישל אולימפיקס בישראל. היא יזמה את הקמת המרכז לאבחון מוטורי במכללה לחינוך גופני בווינגייט המטפל בהערכה, באבחון ובאימון מוטורי וניהלה אותו במשך שנים.
א-ריאן (כדורגל)
מועדון ספורט א-ריאן (בערבית: نادي الريان الرياضي – "מועדון הספורט א-ריאן"; תעתיק מדויק: נאדי אלריאן אלריאצ'י) הוא מועדון כדורגל קטרי מהעיר א-ריאן המשחק בליגת העל הקטרית. המועדון מקיים את משחקיו הביתיים באצטדיון אחמד בן עלי, המכיל 27,000 מקומות. לזכותה של א-ריאן שמונה אליפויות וארבעה גביעים.
היסטוריה.
א-ריאן נוסדה תחת השם "א-ריאן הישנה" כקבוצה חובבנית. המטה שלהם התבסס בבית שני חדרים והקבוצה קיימה את משחקיה במגרש כדורגל בבית ספר באזור "ניו ראיאן". בשנת 1967 המועדון התאחד עם קבוצת "בני א-ריאן". בשנת 2008 הוקם המגזין "קול א-ריאן" המספק חדשות אודות הקבוצה וזהו המגזין היחיד בקטר המספק מידע אודות קבוצה. המועדון ששאף להצטרף להתאחדות לכדורגל בקטר נתקל בסירוב מצד ראשי הארגון עקב הרצון שלהם שהמועדון יתאחד עם "א-נוסור", מועדון כדורגל נוסף שפעל בעיר. לאחר האיחוד עם "א-נוסור", התקבל המועדון כחבר בהתאחדות לכדורגל תחת השם "א-ריאן ספורט קלאב". כבר בתחילת דרכו של המועדון הוא הצליח לגייס תרומות רבות ובנה את אצטדיון חאמד בן חליפה המכיל 12 אלף מושבים והוא היה האצטדיון הגדול בקטר באותה תקופה.
בשנת המועדון שיחק לראשונה בליגת העל הקטרית. בעונת פרצה קטטה המונית במהלך משחק ליגה בין א-ריאן לא-סד שהובילה את ההתאחדות להחלטה להוריד את א-ריאן, שהייתה אז במקום השני, לליגה השנייה. בסיום העונה שלאחר מכן חזרה א-ריאן לליגת העל וזכתה באליפות הראשונה בתולדותיה בעונה שאחריה. א-ריאן הוא אחד מבין שישה מועדונים בעולם והיחיד בקטר שזכה באליפות למרות יחס שערים שלילי כאשר הם עשו זאת בעונת .
בעונת א-ריאן ירדה לראשונה בתולדותיה לליגה השנייה (בצורה ספורטיבית). אך כמו בעונת הירידה הקודמת, א-ריאן שבה לליגת העל אחרי עונה אחת וגם זכה באליפות עונה לאחר מכן. בעונת זכה המועדון באליפות רביעית וגביע ראשון בתולדותיו ובכך השלים דאבל.
בשנת המועדון חנך את אצטדיון אחמד בן עלי, המכיל 25,000 מקומות ישיבה.
בעונת ירדה א-ריאן לליגה השנייה, אך שב לאחר עונה אחת. ב-28 בנובמבר 2015 שבר המועדון שיא ניצחונות ליגה רצופים לאחר שרשם 11 כאלה. בעונת המועדון זכה באליפות ראשונה מזה 21 שנים.
אל-ראיין (כדורגל)
פרסים ומועמדויות של ריהאנה
במהלך הקריירה שלה זמרת הפופ ריהאנה זכתה בפרסים רבים על עבודתה בתחום המוזיקה, האופנה והקולנוע. היא זכתה בלמעלה מ-320 פרסים שונים, הבולטים מביניהם הם: 9 פרס גראמי, 2 פרסי המוזיקה הבריטית, 8 פרסי בחירות הקהל, 13 פרסי המוזיקה האמריקאית (כולל פרס אייקון), 12 פרסי המוזיקה של בילבורד, ו-4 פרסי המוזיקה של MTV אירופה, וב-7 פרסי הווידאו-קליפים של MTV (כולל פרס מפעל חיים). הסינגל הראשון שלה "Pon de Replay" זיכה אותה ב-5 פרסים שונים, וגם בהמשך זכתה בפרסים על אלבום הבכורה שלה. לאחר מכן יצא גם אלבומה השני שזיכה אותה בפרסים רבים עד שיצא אלבומה השלישי אשר היווה את הפריצה שלה למוזיקה וזיכה אותה בפרסים ובמועמדויות רבות בז'אנרים כמו פופ ו-R&amp;B. שיר הפריצה שלה "Umbrella" זיכה אותה בפרס גראמי הראשון שלה בעוד שאר השירים והאלבום עצמו זיכו אותה ב-8 מועמדויות נוספות. בנוסף, השיר זכה גם בפרס "שיר העשור" מטעם טקס הפרסים של ברבדוס. בשנת 2009 ריהאנה הוציאה את אלבומה הרביעי ממנו יצא השיר "Rude Boy", שזיכה אותה במועמדויות ופרסים רבים ואף היה מועמד לפרס שיר השנה בטקס פרסי המוזיקה של MTV אירופה.
בשנת 2010 התארחה ריהאנה בשיר "Run This Town" של ג'יי זי, שזיכה אותה בשני פרסי גראמי נוספים בקטגוריות "שיר הראפ של השנה" ו-"שיתוף הפעולה בראפ/שירה של השנה". באותה שנה, הוציאה ריהאנה את אלבומה החמישי "Loud", אשר המשיך לזכות אותה בפרסים ובמועמדויות רבות, ביניהם: שתי מועמדויות לפרס גראמי בקטגוריית "אלבום השנה", וב-"אלבום הפופ הווקאלי של השנה". השיר "(Only Girl (In the World", מתוך האלבום זכה בפרס גראמי בקטגוריית "הקלטת הדאנס של השנה", וגם השיר "?What's My Name" קיבל מועמדות באותה קטגוריה, אך לא זכה. באותה שנה השתתפה בשיר "Love the Way You Lie", של אמינם אשר זכה להצלחה עולמית ובין היתר היה מועמד ל-6 פרסי בילבורד ו-3 פרסי גראמי. ב-2011 השתתפה בשיר "All of the Lights", של קניה ווסט. השיר זיכה אותה בפרס גראמי נוסף בקטגוריית "שיתוף הפעולה בראפ/שירה של השנה". באותה שנה יצא אלבומה השישי "Talk That Talk", אשר זיכה אותה בפרס המוזיקה האמריקאית ובמספר פרסים נוספים, מתוכו יצא השיר "We Found Love", שזיכה אותה במועמדויות פרסים רבים, ביניהם מועמדות אחת בטקס פרסי הווידאו-קליפים של MTV, בקטגוריית "הווידאו קליפ של השנה", ופרס גראמי על "הווידאו קליפ הקצר הטוב ביותר של השנה". גם השירים "Talk That Talk" ו-"Where Have You Been" מתוך האלבום הועמדו לגראמי אך לא זכו. בשנת 2012, ריהאנה הוציאה את אלבומה השביעי "Unapologetic", אשר זיכה אותה בפרס גראמי בקטגוריית "האלבום האורבאני של השנה", ואף השיר המוביל מתוכו "Diamonds", זיכה אותה במועמדויות ובפרסים רבים. בשנת 2016, הוציאה את אלבומה השמיני ANTI, והוא ושיריו זיכו אותה ב-6 מועמדויות בטקס פרסי גראמי ה-59. באותו טקס הייתה מועמדת בסך הכל ל-8 פרסים, ובכל הייתה לאמן השני שהיה מועמד להכי הרבה פרסים בטקס אחד, אך לא זכתה באף פרס.
פרס המוזיקה האמריקאית.
טקס פרסי המוזיקה האמריקאית הוא טקס פרסים שנתי שנוסד על ידי דיק קלארק בשנת 1973. ריהאנה קיבלה שנים עשר פרסים מתוך 25 מועמדויות. בטקס של שנת 2013, זכתה ריהאנה בפרס ה-"אייקון" הראשון בתולדות הטקס, פרס שמכבד אמן אשר גוף עבודתו השפיע עמוקות על מוזיקת פופ ברמה עולמית.
ARIA Music Awards.
טקס זה נערך תחת חסותה של תעשיית ההקלטות האוסטרלית (ARIA). האירוע נערך מדי שנה מאז שנת 1987. במהלך כל שנותיה כזמרת, קיבלה ריהאנה מועמדות אחת בלבד בטקס זה.
BET Awards.
טקס זה הוקם בשנת 2001, על ידי רשת הטלוויזיה "Black Entertainment", שנועדה לתת שוויון לאפרו-האמריקאים בתחום המוזיקה, משחק, ספורט, וכולי. בדרך כלל הטקס משודר כל שנה תחת חסותם של ה-BET עצמם. ריהאנה קיבלה חמישה פרסים מתוך עשרים וארבע מועמדויות.
פרס המוזיקה של בילבורד.
Billboard Music Awards.
טקסי פרסי המוזיקה של בילבורד ממומנים על ידי מגזין בילבורד ונערכים מדי שנה בחודש דצמבר. ריהאנה זכתה ב-12 פרסים מתוך 53 מועמדויות. פרסים מ-2007 עד 2010 אינם נכללים ברשימה זו. ריהאנה היא בין האמנים שזכו הכי הרבה פעמים בטקס זה, ובנוסף היא אחת מהאמניות עם הכי הרבה מועמדויות בטקס זה.
Billboard Latin Music Awards.
אף על פי שאינה דרום אמריקאית או מקושרת לתרבות הלטינית, הועמדה ריהאנה שלוש פעמים בטקס פרסי הבילבורד הלטיני, ואף זכתה בפרס אחד בשנת 2013.
Billboard Touring Awards.
טקס זה נערך גם תחת חסותם של בילבורד, ומדי שנה מכריזים על זוכים חדשים. ריהאנה קיבלה מועמדות אחת בלבד במהלך כל שנותיה כזמרת בטקס זה.
Bravo Otto Awards.
פרס בראבו אוטו הוא פרס כבוד גרמני, אשר מציין את איכותם וטיבם של שחקנים בתחום הקולנוע. הטקס נוסד בשנת 1957, והקוראים של מגזין בראבו בוחרים את הזוכים של אותה שנה. לפרס שלושה סוגים, ברונזה, זהב, וכסף. מאז 1996, פסלון מסוג פלטינה הוא פסלון שמוענק לאמן על הישג מרשים ביותר, או במילים אחרות פרס מפעל חיים. ריהאנה קיבלה שלושה פרסים, מתוך שלוש מועמדויות.
BRIT Awards.
אף על פי שאינה בריטית הייתה ריהאנה מועמדת פעמים רבות בטקס זה, ואף זכתה פעמיים בפרסי המוזיקה הבריטית.
Capricho Awards.
טקס פרסי קפריצ'ו הוא טקס פרסים ברזילאי שנערך מטעם מגזין "קפריצ'ו". הטקס מתקיים מאז שנת 2001 ובמהלכו ריהאנה הועמדה 6 פעמים וזכתה פעמיים.
Detroit Music Awards.
טקס הפרסים של דטרויט (DMAs) הוא טקס הפרסים של Motor City Music Foundation אשר נערך מאז 1998. ריהאנה קיבלה 2 מועמדויות בטקס זה.
FiFi Awards.
טקס זה הוא טקס שנועד עבור ז'אנר הבשמים. ריהאנה בשנת 2014, הועמדה עם אחד מהבשמים שלה שנקרא "Nude by Rihanna", בקטגוריית "בושם השנה", ואף זכתה בקטגוריה זו.
פרס גראמי.
ריהאנה היא האישה עם הכי הרבה זכיות בקטגוריית "פרס גראמי עבור שיתוף הפעולה הטוב ביותר בשיר ראפ", עם 4 פרסים במספר. בסך הכל הועמדה ריהאנה 32 פעמים בטקס זה, ואף זכתה בכ-8 פרסים מתוכם.
iHeartRadio Music Awards.
בטקס זה הועמדה ריהאנה 20 פעמים, ואף זכתה ב-7 פרסים מתוך כל המועמדויות.
La Chanson de l'année.